ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Οκτωβρίου 1999

σχετικά με την καθιέρωση οικολογικών κριτηρίων για την απονομή του κοινοτικού οικολογικού σήματος σε φορητούς ηλεκτρονικούς υπολογιστές

[κοινοποιηθείσα υπό τον αριθμό Ε(1999) 3278]

(Κείμενο που παρουσιάζει ενδιαφέρον για τον ΕΟΧ)

(1999/698/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με κοινοτικό σύστημα απονομής οικολογικού σήματος(1), και ιδίως το άρθρο 5 παράγραφος 1 δεύτερο εδάφιο,

Εκτιμώντας τα ακόλουθα:

(1) το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του οικολογικού σήματος της Κοινότητας καθορίζονται ανά κατηγορία προϊόντων·

(2) το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις των προϊόντων αξιολογούνται συναρτήσει των ειδικών κριτηρίων που έχουν θεσπιστεί για τις κατηγορίες προϊόντων·

(3) κρίνεται σκόπιμο να αναθεωρηθούν τα κριτήρια εντός διετίας προκειμένου να προσαρμοστούν οι ενεργειακές απαιτήσεις στην τεχνολογική καινοτομία και τις εξελίξεις της αγοράς·

(4) σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή πραγματοποίησε διαβουλεύσεις με τις κύριες ομάδες ενδιαφερομένων στο πλαίσιο ενός φόρουμ διαβουλεύσεων·

(5) τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής που συγκροτήθηκε βάσει του άρθρου 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ως κατηγορία προϊόντων "Φορητοί υπολογιστές" (που εν συνεχεία αναφέρεται ως "κατηγορία προϊόντων") νοείται:

- η κατηγορία των εμπορικώς διαθέσιμων φορητών υπολογιστών που είναι αυτόνομοι -ήτοι δεν εξαρτώνται από τη συνεχή σύνδεσή τους με εξωτερική παροχή λογισμικών, υπολογιστικής ικανότητας ή ηλεκτρικού ρεύματος δικτύου για την ορθή λειτουργία τους- που προορίζονται κατ' εξοχήν για την επεξεργασία δεδομένων και διαθέτουν συσκευές εισόδου και εξόδου.

Άρθρο 2

Η περιβαλλοντική επίδοση και η καταλληλότητα χρήσης της συγκεκριμένης κατηγορίας προϊόντων αξιολογείται συναρτήσει των ειδικών οικολογικών κριτηρίων που καθορίζονται στο παράρτημα της παρούσας απόφασης.

Άρθρο 3

Ο ορισμός της κατηγορίας προϊόντων και τα ειδικά οικολογικά κριτήρια για τη συγκεκριμένη κατηγορία προϊόντων ισχύουν για περίοδο δύο ετών από την πρώτη ημέρα του μήνα μετά την έγκριση των κριτηρίων. Εάν δεν έχουν εγκριθεί αναθεωρημένα οικολογικά κριτήρια πριν από το τέλος της περιόδου αυτής, η ισχύς του παρατείνεται για ένα επιπλέον έτος ή έως ότου εγκριθούν νέα κριτήτια, ανάλογα με το τι θα συμβεί πρώτο.

Άρθρο 4

Για διοικητικούς λόγους ο κωδικός αριθμός που χαρακτηρίζει τη συγκεκριμένη κατηγορία προϊόντων είναι ο "018".

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 1999.

Για την Επιτροπή

Margot WALLSTRÖM

Μέλος της Επιτροπής

(1) ΕΕ L 99 της 11.4.1992, σ. 1.

ΠΑΡΑΡΤΗΜΑ

ΠΛΑΙΣΙΟ

Προκειμένου να απονεμηθεί το οικολογικό σήμα, ο φορητός υπολογιστής θα πρέπει να ανταποκρίνεται στα κριτήρια του παρόντος παραρτήματος που έχουν ως στόχο την προαγωγή:

- του περιορισμού των περιβαλλοντικών ζημιών ή κινδύνων που σχετίζονται με τη χρήση ενέργειας (φαινόμενο του θερμοκηπίου, οξίνιση, υποβάθμιση των μη ανανεώσιμων πόρων) μέσω της μείωσης της ενεργειακής κατανάλωσης,

- του περιορισμού των περιβαλλοντικών ζημιών που σχετίζονται με τη χρήση φυσικών πόρων, ενθαρρύνοντας την εναλλαξιμότητα των κατασκευαστικών στοιχείων, την ανακυκλωσιμότητα και την διατηρησιμότητα του ηλεκτρονικού υπολογιστή,

- τον περιορισμό των περιβαλλοντικών ζημιών ή κινδύνων που σχετίζονται με τη χρήση επικινδύνων ουσιών με τη μείωση της χρήσης αναλόγων ουσιών.

Τα κριτήρια ενθαρρύνουν επίσης την εφαρμογή των βέλτιστων πρακτικών και τη βελτίωση της περιβαλλοντικής ευαισθησίας των καταναλωτών.

Επιπλέον, η σήμανση των πλαστικών κατασκευαστικών στοιχείων προάγει την ανακύκλωσή τους.

Οι αρμόδιοι φορείς καλούνται να λάβουν υπόψη την εφαρμογή αναγνωρισμένων προγραμμάτων περιβαλλοντικής διαχείρισης, όπως το EMAS ή το ISO 14001, κατά την αξιολόγηση των εφαρμογών και την παρακολούθηση της συμμόρφωσης προς τα κριτήρια του παρόντος παραρτήματος (σημείωση:

η εφαρμογή των εν λόγω διαχειριστικών προγραμμάτων δεν είναι υποχρεωτική).

ΒΑΣΙΚΑ ΚΡΙΤΗΡΙΑ

1. Εξοικονόμηση ενέργειας

Ο φορητός υπολογιστής θα έχει μέγιστη ισχύ κατανάλωσης σε κατάσταση αναμονής 5 Watt.

Ο φορητός υπολογιστής θα διαθέτει μέγιστη ισχύ κατανάλωσης εκτός λειτουργίας 3 Watt.

Ο προβλεπόμενος από τον κατασκευαστή χρόνος για τη μετάπτωση από την κατάσταση επιχειρησιακής λειτουργίας στην κατάσταση αναμονής θα είναι <= 15 λεπτών αδράνειας. Ο κατασκευαστής υποχρεώνεται να ενεργοποιήσει το χαρακτηριστικό αυτό ενώ πρέπει να δίνει τη δυνατότητα στον χρήση να το απενεργοποιεί κατά βούληση.

2. Παράταση του χρόνου ζωής

Ο κατασκευαστής προσφέρει εμπορική εγγύηση προκειμένου να εξασφαλίσει ότι ο φορητός υπολογιστής θα λειτουργεί τουλάχιστον για τρία έτη. Η εγγύηση ισχύει από την ημερομηνία παράδοσης στον πελάτη.

Η διαθεσιμότητα συμβατών ανταλλακτικών και υπηρεσιών θα πρέπει να είναι εγγυημένη για πέντε έτη, από την ημερομηνία μεταφοράς.

Επιπλέον, ο φορητός υπολογιστής θα πρέπει να ανταποκρίνεται στα ακόλουθα κριτήρια:

1. θα πρέπει να απαρτίζεται από μονάδες των οποίων η διαρρύθμιση να ευνοεί την πρόσβαση στα κατασκευαστικά στοιχεία·

2. θα εξασφαλίζεται η δυνατότητα αναβάθμισης για τη μνήμη άμεσης προσπέλασης. Η ανταλλαξιμότητα θα πρέπει να εξασφαλίζεται τουλάχιστον για τον επεξεργαστή, το σκληρό δίσκο και εφόσον υπάρχει, του CD-ROM. Ο επεξεργαστής θα μπορεί να αλλάξει με αντικατάσταση ολόκληρης της μητρικής κάρτας·

3. θα πρέπει να διατηρούνται μία ή περισσότερες υποδοχές.

ΚΡΙΤΗΡΙΑ ΒΕΛΤΙΣΤΗΣ ΠΡΑΚΤΙΚΗΣ

3. Επιστροφή και ανακύκλωση

Ο κατασκευαστής προσφέρει τη δυνατότητα δωρεάν επιστροφής για ανακύλωση του φορητού υπολογιστή και των αντικαθιστάμενων κατασκευαστικών στοιχείων, εξαιρουμένων των κατασκευαστικών στοιχείων που έχουν υποστεί ρύπανση λόγω του χρήστη (π.χ. σε ιατρικές ή πυρηνικές εφαρμογές).

Επιπλέον, ο φορητός υπολογιστής θα πρέπει να ανταποκρίνεται στα ακόλουθα κριτήρια:

1. θα πρέπει να είναι δυνατή η αποσυναρμολόγησή του από ένα εξειδικευμένο άτομο·

2. ο κατασκευαστής ελέγχει την αποσυναρμολόγηση της μονάδας του συστήματος και παρέχει έκθεση αποσυναμολόγησης. Μεταξύ άλλων, επιβεβαιώνει ότι τα σημεία σύνδεσης είναι:

- ευχερούς εντοπισμού και πρόσβασης,

- κατά το δυνατόν τυποποιημένα,

- προσβάσιμα και κοινά εργαλεία·

3. τα ασύμβατα και επικίνδυνα υλικά πρέπει να είναι διαχωρίσιμα·

4. 90 % (κατ' όγκον) των πλαστικών και μεταλλικών υλικών στο περίβλημα και τον σκελετό θα πρέπει να είναι τεχνικώς ανακυκλώσιμα. Η ανακύκλωση στο πλαίσιο αυτό αναφέρεται στην επαναχρησιμοποίηση, την ανακύκλωση υλικών ή τη χημική ανακύκλωση (π.χ. πυρόλυση, αεριοποίηση). Επιτρέπεται η μεταλλοποίηση των πλαστικών μερών·

5. εφόσον απαιτούνται ετικέτες, αυτές θα πρέπει να είναι εύκολα διαχωρίσιμες ή εγγενείς·

6. τα πλαστικά μέρη θα πρέπει:

- να μην περιέχουν εσκεμμένα προστεθέντα μόλυβδο ή κάδμιο,

- να αποτελούνται από ένα πολυμερές ή συμβατά πολυμερή, εκτός του καλύμματος, το οποίο πρέπει να αποτελείται από όχι περισσότερους των δύο τύπων πολυμερών που είναι διαχωρίσιμοι,

- να μην περιέχουν μεταλλικές εσωτερικές στιβάδες που να είναι αδύνατον να διαχωριστούν·

7. τα πλαστικά τμήματα που έχουν βάρος μεγαλύτερο των 25 γραμμαρίων, τα καλώδια και τα πλαστικά σύνδεσης με το ηλεκτρικό ρεύμα, οι συσσωρευτές ή τα άλλα περιφερειακά:

α) δεν περιέχουν τις κάτωθι πυρίμαχες ενώσεις:

>ΘΕΣΗ ΠΙΝΑΚΑ>

β) δεν περιέχουν πυρίμαχες ενώσεις ή παρασκευάσματα που περιέχουν ουσίες στις οποίες αποδίδονται ή ενδέχεται να αποδοθούν οι φράσεις κινδύνου R45 (μπορεί να προκαλέσει καρκίνο), R46 (μπορεί να προκαλέσει κληρονομήσιμες γενετικές βλάβες), R50 (ιδιαζόντως τοξικό για τους υδρόβιους οργανισμούς), R51 (τοξικό για τους υδρόβιους οργανισμούς), R52 (επιβλαβές για τους υδρόβιους οργανισμούς), R53 (ενδέχεται να προκαλέσει μακροπρόθεσμες ανρητικές επιπτώσεις στο υδάτινο περιβάλλον), R60 (μπορεί να βλάψει τη γονιμότητα) ή R61 (μπορεί να προκαλέσει βλάβη σε έμβρυα), όπως ορίζει η οδηγία 67/548/ΕΟΚ, του Συμβουλίου(1), όπως τροποποιήθηκε τελευταία από την οδηγία 98/98/ΕΚ της Επιτροπής(2)·

γ) περιέχουν μόνιμη επισήμανση με την οποία καθορίζεται το υλικό σύμφωνα με το ISO 11469. Από το κριτήριο αυτό εξαιρούνται τα έκτυπα πλαστικά υλικά και οι φωτεινοί οδηγοί των επιπέδων οθονών έκθεσης·

8. οι συσσωρευτές δεν πρέπει να περιέχουν περισσότερο από 0,0001 % υδραργύρου, 0,001 % καδμίου ή 0,01 % μολύβδου κατά βάρος έκτασης μπαταρίας·

9. ο φωτισμός πλαισίου κάθε επιπέδου οθόνης έκθεσης:

α) δεν θα συνεπάγεται περισσότερα από 5 mg υδραργύρου για τις οθόνες που δεν υπερβαίνουν τις 12 inches (30,48 cm, μετρούμενα διαγωνίως στην επιφάνεια ενεργού έκθεσης),

β) δεν συνεπάγεται περισσότερα από 10 mg υδραργύρου για τις μεγαλύτερες επιφάνειες έκθεσης.

4. Οδηγίες χρήσης

Ο φορητός υπολογιστής πωλείται με τις αντίστοιχες οδηγίες χρήσης που παρέχουν πληροφορίες σχετικά με την περιβαλλοντικά ορθή χρήση του, και ιδίως:

1. συστάσεις για τη χρήση των χαρακτηριστικών που αφορούν τη διαχείριση της ενέργειας, περιλαμβανόμενων των πληροφοριών που διευκρινίζουν ότι η ενδεχόμενη απενεργοποίηση των χαρακτηριστικών αυτών μπορεί να οδηγήσει σε υψηλότερη κατανάλωση ενέργειας αυξάνοντας κατά συνέπεια το κόστος χρήσης·

2. πληροφορίες σχετικά με τη μέγιστη και ελάχιστη ενέργεια που ενδέχεται να καταναλώνει ο φορητός αυτός υπολογιστής σε κατάσταση λειτουργίας αναμονής και αποσύνδεσης, καθώς και ένδειξη που να διευκρινίζει ότι η ενέργεια που αντλείται από το δίκτυο μπορεί να μηδενισθεί εφόσον ο ηλεκτρονικός υπολογιστής αποσυνδεθεί από το δίκτυο ή κλείσει ο διακόπτης της πρίζας του τοίχου·

3. πληροφορίες σχετικά με τις εγγυήσεις για τη διαθεσιμότητα ανταλλακτικών. Στις περιπτώσεις για τις οποίες κρίνεται απαραίτητο ο κατασκευαστής να αναβαθμίσει ή να ανταλλάξει κατασκευαστικά στοιχεία, πληροφορίες σχετικά με τις διαδικασίες που θα πρέπει να ακολουθηθούν·

4. πληροφορίες σχετικά με το γεγονός ότι το πρόγραμμα έχει σχεδιαστεί κατά τρόπο που να εξασφαλίζει την κατάλληλη επαναχρησιμοποίηση των κατασκευαστικών στοιχείων και την ανακύκλωσή τους, διευκρινίζοντας παράλληλα ότι τα στοιχεία αυτά δεν θα πρέπει να απορρίπτονται·

5. συμβουλές σχετικά με τον τρόπο με τον οποίο ο καταναλωτής πρέπει να χρησιμοποιήσει τις δυνατότητες επιστροφής κατασκευαστικών στοιχείων που προσφέρει ο κατασκευαστής.

5. Περιβαλλοντική δήλωση

Προς τον χρήστη:

Η περιβαλλοντική δήλωση συνοδεύει το προϊόν και διατίθεται στον χρήστη. Το έγγραφο αυτό είναι σύμφωνο με τις συστάσεις της τεχνικής έκθεσης 70 ECMA με τίτλο "Περιβαλλοντικά χαρακτηριστικά του προϊόντος".

Προς τον αρμόδιο φορέα:

Παρέχεται δήλωση προς τον αρμόδιο φορέα για όλες τις υγρές ή αέριες ουσίες που υπερβαίνουν το 0,1 mg στη μπαταρία και τις οθόνες υγρών κρυστάλλων, στις οποίες αποδίδονται ή μπορεί να αποδοθούν οι φράσεις κινδύνου R45 (μπορεί να προκαλέσει καρκίνο), R46 (μπορεί να προκαλέσει κληρονομήσιμες γενετικές βλάβες), R50 (ιδιαζόντως τοξικό για τους υδρόβιους οργανισμούς), R51 (τοξικό για τους υδρόβιους οργανισμούς), R52 (επιβλαβές για τους υδρόβιους οργανισμούς), R53 (μπορεί να προκαλέσει μακροπρόθεσμα αρνητικές επιπτώσεις στο υδάτινο περιβάλλον), R60 (μπορεί να βλάψει τη γονιμότητα) ή R61 (μπορεί να προκαλέσει βλάβη σε έμβρυα), όπως ορίζονται από την οδηγία 67/548/ΕΟΚ, όπως τροποποιήθηκε τελευταία από την οδηγία 98/98/ΕΚ.

ΔΟΚΙΜΕΣ

6. Εργαστηριακές δοκιμές

Εφόσον απαιτούνται δοκιμές, εκτελούνται με έξοδα του αιτούντος από εργαστήρια που ανταποκρίνονται στις γενικές απαιτήσεις που προβλέπουν τα πρότυπα ΕΝ 45001.

ΠΛΗΡΟΦΟΡΙΕΣ ΓΙΑ ΤΟΝ ΚΑΤΑΝΑΛΩΤΗ

Το ακόλουθο κείμενο παρατίθεται (στο μέτρο του δυνατού δίπλα στην ετικέτα) κατά τρόπο που να είναι εμφανέστατο στους καταναλωτές:

Το παρόν προϊόν ανταποκρίνεται στις απαιτήσεις του οικολογικού σήματος της Ευρωπαϊκής Ένωσης, δεδομένου ότι θεωρείται οικονομικό από ενεργειακή σκοπιά και έχει σχεδιαστεί κατά τρόπο που να διευκολύνει την αντικατάσταση των κατασκευαστικών στοιχείων, τις επιδιορθώσεις, την ανακύκλωση και την αβλαβή για το περιβάλλον των απορριμμάτων.

Πρόσθετες πληροφορίες σχετικά με την ελαχιστοποίηση των περιβαλλοντικών επιπτώσεων παρέχονται στις οδηγίες χρήσης.

(1) ΕΕ 196 της 16.8.1967, σ. 1.

(2) ΕΕ L 355 της 30.12.1998, σ. 1.